कबड्डी खेल से शरीर में शारीरिक मजबूती और स्फूर्ति बनी रहती है
ग्राम भुरकोनी में बुधवार से तीन दिवसीय कबड्डी प्रतियोगिता का शुभारंभ मुख्य अतिथि खल्लारी विधायक चुन्नीलाल साहू ने किया। स्पर्धा में खिलाड़ियों को संबंधित करते हुए विधायक साहू ने कहा कि गुमनामी में खो रहे इस खेल ने अब करवट बदली है।
आज गांव-गांव में बड़े पैमाने पर कबड्डी का खेल हो रहा है। इस खेल से शरीर में शारीरिक मजबूती व स्फूर्ति भी बनी रहती है। लोगों के बढ़े रुझान और उपस्थित भीड़ ने इस खेल की प्रासंगिकता को और मजबूत किया है। इसे और ऊंचाई तक पहुंचाने के लिए हम सब प्रयास करेंगे। खिलाड़ियों के हौसले बुलंद कर उन्हें खेल में कैरियर बनाने के लिए प्रेरित कर उन्हें मार्गदर्शन प्रदान किया जाएगा।
इस अवसर पर जिला पंचायत सदस्य कुमारी बाई दीवान, पूर्व मंडल अध्यक्ष राधेश्याम अग्रवाल, जाम सिंग दीवान, सरपंच संघ अध्यक्ष नीलकंठ साहू, ग्राम सरपंच संजय अग्रवाल, सुबेसिंग ठाकुर, श्रीराम साहू, चिंता साहू उपस्थित थे। कार्यक्रम को सफल बनाने में नैदित्यराजसिंह दीवान, लखन डड़सेना, माखन साहू, राकेश साहू, दुर्जन यादव, सुशील भोई, गोवर्धन साहू सहित ग्रामवासी जुटे हुए हैं।
पिथौरा. कबड्डी स्पर्धा का विधायक चुन्नीलाल साहू ने शुभारंभ किया।
hin_Deva hin_Deva hin_Deva awa_Deva hin_Deva